b'\n_START_ARTICLE_\nTrondenes (valgkrets)\n_START_PARAGRAPH_\nTrondenes var 1. valgkrets i Troms\xc3\xb8 amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Trondenes valgte s\xc3\xa5ledes \xc3\xa9n representant og \xc3\xa9n personlig vararepresentant._NEWLINE_Valgkretsen Trondenes bestod av herredene Kv\xc3\xa6fjord, Trondenes, Bjark\xc3\xb8/Bjark\xc3\xb8y, Ibbestad, Salangen, Lavangen fra 1909 og Harstad med rundt 25\xc2\xa0000 innbyggere og 11\xc2\xa0000 stemmeberettigede etter innf\xc3\xb8ringen av kvinnelig stemmerett. I 1918 fikk amtet flere representanter, og 1. valgkrets ble redusert til herredene Kv\xc3\xa6fjord, Trondenes, Bjark\xc3\xb8y, Berg, Torsken og Harstad ladested med 18\xc2\xa0319 innbygger og 8\xc2\xa0820 stemmeberettigede.'